Številka: 6041-4/2019-12

Datum:16. 10. 2019

**ZAPISNIK**

**1. seje Sveta za mlade Mestne občine Ljubljana, ki je potekala**

**14. 10. 2019 ob 15. 30 v Klubu 15 Mestne hiše**

Prisotni člani in članice sveta: Emilija Mitrović Miloš, Maša Cvar, Rok Kastelic, Ivan Jaćimović, Katarina Gorenc

Odsotni člani in članice sveta: Ksenja Perko (opravičila), Gregor Slabe (opravičil), Grega Ciglar, Kaja Sovodnik (opravičila), Nika Gregorin Juranovič

Ostali prisotni vabljeni: Sabina Dobrajc, UZM MOL

Dnevni red:

1. konstituiranje Sveta za mlade v Mestni občini Ljubljana;
2. kratek povzetek o delu Sveta za mlade v preteklem manadatu;
3. dogovor o načinu dela;
4. osnutek proračuna Urada za mladino MOL 2020 in 2021;
5. razno.

Ad. 1. Konstituiranje Sveta za mlade v Mestni občini Ljubljana

Na seji je bilo prisotnih pet od desetih članov sveta, zato je predsednica predlagala, da prisotni opravijo razpravo po predlaganem dnevnem redu, v naslednjih dneh pa se preko elektronske pošte pozove še ostale članice in člane k podajanju mnenj o organizaciji dela Sveta za mlade in dogovoru o prihodnjem delovanju.

Ad. 2. Kratek povzetek o delu Sveta za mlade v preteklem manadatu

Katarina Gorenc je predstavila način dela sveta v preteklem mandatu in izpostavila nekaj sklepov, ki so bili osnova za izvedbo konkretnih aktivnosti, in so prispevale k izboljšanju položaja mladih.

Ad. 3. Dogovor o načinu dela

Prisotni članice in člani sveta so se strinjali, da se je v okrnjeni zasedbi težko dogovoriti o načinu dela, da pa bosta predsednica in Urad za mladino v najkrajšem času, preko e-pošte, opravila posvetovanje še z ostalimi člani in članicami. Predlagali jim bosta, da, da se svet sestaja redno, po urniku, ki ga je mogoče predvideti za dlje časa vnaprej ter tako zagotoviti polno udeležbo članov Sveta na sejah.

Prisotni članice in člani sveta so se tudi strinjali, naj bo delo sveta čim bolj konkretno in naj se loteva aktualnih in perečih vprašanj, zato naj člani sveta predlagajo teme in pripravijo predstavitve problematike, lahko tudi z vabljenimi gosti.

Za oblikovanje predlogov, ki bodo posredovani županu, si bo svet prizadeval doseči konsenz.

Sklep 1: Predsednica Sveta za mlade in Urad za mladino MOL pozoveta vse člane sveta k razpravi preko e-pošte, da se določi redni termin sestajanja Sveta za mlade ter vsebino in nosilce naslednjih tem. Člani bodo za vsako sejo predlagali določeno temo in jo na seji predstavili, na sejo pa bodo povabili tudi zainteresirano strokovno javnost in ustrezne službe MOL. Članice in člani si bodo prizadevali doseči konsenz pri sprejemanju predlogov.

Ad. 4. Osnutek proračuna Urada za mladino MOL 2020 in 2021

Katarina Gorenc je predstavila osnutek proračunov Urada za mladino za leti 2020 in 2021. V skladu z navodili, je skupni obseg sredstev enak, kot v letu 2019. Največja proračunska postavka se nanaša na zagotavljanje sredstev za sofinanciranje programov in projektov nevladnih organizacij, ki izvajajo aktivnosti za mlade ter na sofinanciranje programov mladinskih centrov, ki jih upravljajo nevladne organizacije. V letu 2020 se pričenja drugo triletno obdobje izvajanja programov mladinskih centrov, ki sodelujejo v Mreži mladinskih centrov Ljubljana. Trenutno se programi mladinskih centrov v upravljanju nevladnih organizacij, izvajajo na osmih lokacijah v Ljubljani. Obseg sredstev, ki je predviden za projekte in programe ter za mladinske centre pa ne omogoča razširitve mreže v naslednjem obdobju, prav tako pa ne sledi povečanim aktivnostim organizacij in ciljem iz Strategije MOL za mlade 2016-2025. V njej smo si zadali kontinuirano povečevanje obsega programov in ocenili vrednost posameznega programa, glede na željen obseg aktivnosti v višini 50.000 eur za posamezni mladinski center.

Prisotni članice in člani sveta so se strinjali, da Svet za mlade na župana naslovi prošnjo za povečanje obsega sredstev za izvedbo javnih razpisov, ter da se za delovanje mladinskih centrov v upravljanju nevladnih organizacij, v letih 2020 in 2021 dodatno nameni 70.000 eur za posamezno leto.

Sklep 2: Predlog se posreduje vsem članom Sveta za mlade in po seznanitvi in soglasju večine članov sveta z njim, županu.

Ad. 5. Razno

Ni bilo razprave

Seja se je zaključila ob 16.45.

Zapisala:

Katarina Gorenc

 Emilija Mitrović Miloš

 Predsednica

Poslati:

* Zoran Janković, župan
* Tjaša Ficko, podžupanja
* Člani Sveta za mlade